№6 Хромтау гимназиясы қамқоршылық кеңесінің отырысы

Хаттама № 10

 Өткізілген күні: 14.01.2020 жыл

 Қатысушылар саны: 9

Күн тәртібінде қаралатын мәселелер:

 1. 2019 жыл бойынша жүргізілген жұмыстар есебі-Изтлеуов Е

 2. Педагог мәртебесі туралы Заң туралы-Мукашева Г.О

 3. ҚР -да білім беруді және ғылымды дамытудың 2020 – 2025 жылдарға арналған мемлекеттік бағдарламасы**-** Мукашева Г.О

4 . Әр түрлі мәселелер.

*Бірінші мәселе бойынша кеңес төрағасы Изтлеуов Ермек:*

2019 жылдың жұмыс жоспарына сәйкес біршама жұмыстар жүргізілді.Мектеп ғимаратының Құқықбұзушылықтың алдын алуға байланысты түсіндіру жұмыстары, кешкі рейдтер ұйымдастырылды. Жазғы демалыс кезінде жылу жүйесіне бірқатар жөндеу жұмыстары жүргізіліп, жұмыстың нәтижесі тексерілді. Қайырымдылық есеп шотқа түскен қаржылар ретімен жұмсалды. Әлеуметтік қолдау қажет ететін отбасы балалары демалыс лагерлеріне жіберіліп, жаңа жылдық шыршаларға барды. Желтоқсан айында 94500 теңгесіне велотреножер, 252000 теңгеге жүгіру жолы /беговая дорожка/алынды. Есеп шотта 39800 теңге қалды.

*Екінші мәселе «Педагог мәртебесі туралы Заң туралы»- гимназия директоры Мукашева Г.О:*

"Педагог мәртебесі туралы" заң жобасы 21 баптан тұрады және жарты миллионнан астам ұстаздың жұмысына қатысты. Жалпы, заң жобасы төрт бағытты қамтиды. Біріншіден, ұстаздардың құқықтарын кеңейту және өзіне тән емес жұмыстардан босату, олардың жүктемесін азайту. Екіншіден, мұғалімнің қызметіне қойылатын талаптарды күшейту. Үшіншіден, материалдық емес ынталандыру тетіктері, сондай-ақ төртіншіден, материалды ынталандыру. Бірінші бағыт – педагогтардың құқықтары бойынша бірнеше норма қарастырылған. Олардың барлығы мұғалімнің жеке дамуына және оқу процесін жетілдіруге мүмкіндік береді. Мұғалімдерді артық жұмысқа, өзінің қызметіне кірмейтін жұмысқа тартуға, шамадан тыс есеп беруге, қағазбастылыққа, негізсіз тексеру жүргізуге тыйым салу арқылы жүктемені азайту бойынша жеке нормалар көзделген. "Педагог мәртебесін арттыру оның қызметіне қойылатын талаптарды күшейтуді қажет етеді. Осы орайда заң жобасына сәйкес, педагогикалық жұмысқа жіберілмейтін себептер де кеңейтілді. Бұдан бөлек, мұғалімдердің этика мәселелеріне де көңіл аударылып отыр. Әр білім мекемесінде әдеп бойынша кеңестер институты енгізіліп, жұмыс істейді. Мұғалімдердің балаларына балабақшаға бірінші кезекте орын беру нормасы қарастырып отыр. Барлық педагог қызметкерлер алдағы уақытта 56 күндік демалысқа шыға бастайды. Сонымен қатар ауылдық жерлерде жұмыс істейтін педагогтарға жеке тұрғын үй құрылысы үшін жер учаскелерін алу үшін басымдық берілмек. Білім беру ұйымдарында жұмыс істейтін ер азаматтарды әскери қызметке шақыруды кейінге қалдыру нормасы да қарастырылған. Бұның алдында осы норма ауылдық жерге қатысты болса, қазіргі уақытта бұл норма кеңейтіліп отыр. Қаңтар айынан бастап педагогтардың жалақысы 25 процентке өседі.

 *Үшінші мәселе ҚР -да білім беруді және ғылымды дамытудың 2020 – 2025 жылдарға арналған мемлекеттік бағдарламасын іске асыру жөніндегі іс-шаралар жоспары*

*- гимназия директоры Мукашева Г.О:*

Мемлекет басшысының тапсырмасы бойынша бірқатар стратегиялық және бағдарламалық құжаттарға негізделген, білім мен ғылымды дамытудың 2020-2025 жылдарға арналған жаңа мемлекеттік бағдарламасы әзірленді. Бұл «Ұлт жоспары: 100 нақты қадам», «Рухани жаңғыру» бағдарламасы, Мемлекет басшысының сайлауалды платформасы, тамыз кеңесінде және Қазақстан халқына арналған Жолдауда берілген тапсырмалар толығымен ескерілген.**Бағдарлама жобасы педагогикалық ұжымдарда мұғалімдермен, Президент жанындағы Ұлттық кеңестің өкілдерімен, сарапшылармен және Парламент депутаттарымен талқыланды. Бұл жобаның ерекшелігі – PISA, TALIS, PIAAC, PIRLS, ISILS секілді 5 халықаралық зерттеудің нәтижелері бізге негізгі проблемаларды анықтауға және олардың шешімдерін табуға мүмкіндік берді. Жалпы, жаңа Мемлекеттік бағдарлама жобасында 2 мақсат, 11 міндет, 8 индикатор, 39 көрсеткіш қарастырылған.** Жаңа мемлекеттік бағдарламаға сәйкес негізгі міндеттер айқындалды:

* Қазақстандық білім мен ғылымның жаһандық бәсекеге қабілеттілігін арттыру;
* Жалпыадамзаттық құндылықтар негізінде тұлғаны тәрбиелеу және оқыту;
* Ғылымның ел экономикасына қосар үлесінің артуы.

Мақсаттарға жету үшін 5 бағыт, 11 міндет қарастырылған.

*Төртінші мәселе бойынша кеңес төрағасы Изтлеуов Ермек:*

2020 жылдарға байланысты жұмыс жоспарларына тоқталды. Жалпы гимназияның жұмысының одан әрі жақсаруына байланысты кеңес мүшелерінің ұсыныс, пікірлері тыңдалды.

Шешім қабылданды:

1. Қамқоршылық кеңестің жылдық жұмыс жоспарына сәйкес жүргізілетін жұмыстар уақытылы орындалсын;
2. Педагогтардың өз міндеттерінен басқа жұмыс жасауға мәжбүрленбеуін бақылау;
3. 11 сынып білім алушыларының мемлекеттік емтиханға дайындығын қадағалау;
4. Білім алушылардың қауіпсіздігін қадағалау;
5. Кезекшілік жұмыстары күшейтілсін.

Кеңес төрағасы: Изтлеуов Ермек

 Кеңес мүшелері: Реймов Қуандық

 Айгүл Тулеуовна

 Тәңірбергенова Бақыт

 Ракишева Жайнагүл

 Садуақасова Лаура

 Омарова Шолпан

 Уринбасаров Серик

. Есентаев Нұран

 Хатшы: Дощанова Ақзира